Diari Oficial de la Generalitat Valenciana


Sumari del DOGV 8533, del 23-04-2019 (2019/4042)

ACORD de 12 d'abril de 2019, del Consell, pel qual s'autoritza incrementar el límit per a comprometre despeses plurianuals a càrrec de les línies de transferència per al «Finançament delegació de competències en matèria d'infraestructures educatives Educació Primària i Secundària» del capítol 7 dels programes 422.20 «Ensenyament Primari» i 422.30 «Ensenyament Secundari», tots dos adscrits a la Conselleria d'Educació, Investigació, Cultura i Esport. VL 09.001/19-006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4042


Data del document
:   12-04-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 d'abril de 2019, del Consell, pel qual s'autoritza incrementar el límit per a comprometre despeses plurianuals a càrrec de les línies de transferència per al «Finançament delegació de competències en matèria d'infraestructures educatives Educació Primària i Secundària» del capítol 7 dels programes 422.20 «Ensenyament Primari» i 422.30 «Ensenyament Secundari», tots dos adscrits a la Conselleria d'Educació, Investigació, Cultura i Esport. VL 09.001/19-006. [2019/4042]  
  
  
El pressupost de la Conselleria d'Educació, Investigació, Cultura i Esport inclou en els annexos de transferències i subvencions de capital dels programes 422.20 «Ensenyament primari» i 422.30 «Ensenyament secundari», sengles línies de transferències, T8253 i T8254 respectivament, per a finançar la delegació de competències en matèria d'infraestructures educatives, tant en educació primària com secundària, prevista en el Decret llei 5/2017, de 20 d'octubre, del Consell, que estableix el règim jurídic de cooperació entre la Generalitat i les administracions locals de la Comunitat Valenciana per a la construcció, ampliació, adequació, reforma i equipament de centres públics docents de la Generalitat.  
A fi de poder realitzar les actuacions comptables derivades de la delegació de competències i els corresponents compromisos de despesa que se'n deriven, la conselleria esmentada proposa l'ampliació del límit quantitatiu per a assumir compromisos de despesa plurianual en l'anualitat 2020 en les esmentades línies de transferència, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte i en virtut del que es disposa en l'article 40.4 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 12 d'abril de 2019,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per a l'exercici 2020 a càrrec del capítol 7, línies de transferències T8253 i T8254, dels programes 422.20 «Ensenyament Primari» i 422.30, «Ensenyament Secundari», d'acord amb el següent detall:  
  
Línia T8253 «Finançament delegació de competències en matèria d'infraestructures educatives Educació Primària» del programa 422.20:  
  
  
Anualitat Límit actual Límit modificat  
6641 016.493.411,33 178.020.000,00  
  
  
  
Línia T8254 «Finançament delegació de competències en matèria d'infraestructures educatives Educació Secundària» del programa 422.30:  
  
Anualitat Límit actual Límit modificat  
2020 68.022.369,89 06.108.011,00»  
  
  
  
València, 12 d'abril de 2019  
  
La consellera secretària,  
MÓNICA OLTRA JARQUE